CELEX: 31998D0628
Language: el
Date: 1998-11-09 00:00:00
Title: 98/628/ΚΕΠΠΑ: Απόφαση του Συμβουλίου της 9ης Νοεμβρίου 1998 που εγκρίθηκε βάσει του άρθρου Ι.4 παράγραφος 2 της συνθήκης για την Ευρωπαϊκή Ένωση, για την εφαρμογή της απόφασης του Συμβουλίου σχετικά με ειδική δράση της Ένωσης στον τομέα της συνδρομής για την άρση ναρκοπεδίων

Avis juridique important

|

31998D0628

98/628/ΚΕΠΠΑ: Απόφαση του Συμβουλίου της 9ης Νοεμβρίου 1998 που εγκρίθηκε βάσει του άρθρου Ι.4 παράγραφος 2 της συνθήκης για την Ευρωπαϊκή Ένωση, για την εφαρμογή της απόφασης του Συμβουλίου σχετικά με ειδική δράση της Ένωσης στον τομέα της συνδρομής για την άρση ναρκοπεδίων  

Επίσημη Εφημερίδα αριθ. L 300 της 11/11/1998 σ. 0002 - 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Νοεμβρίου 1998 που εγκρίθηκε βάσει του άρθρου Ι.4 παράγραφος 2 της συνθήκης για την Ευρωπαϊκή Ένωση, για την εφαρμογή της απόφασης του Συμβουλίου σχετικά με ειδική δράση της Ένωσης στον τομέα της συνδρομής για την άρση ναρκοπεδίων (98/628/ΚΕΠΠΑ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο I.4 παράγραφος 2,τη δήλωση περί Δυτικοευρωπαϊκής Ένωσης που περιέχεται στην τελική πράξη που υπεγράφη κατά την έκδοση της συνθήκης,Εκτιμώντας:ότι το Συμβούλιο ενέκρινε σήμερα βάσει του άρθρου Ι.3 της συνθήκης απόφαση σχετικά με ειδική δράση της Ένωσης στον τομέα της συνδρομής για την άρση ναρκοπεδίων (1) 7ότι μια τέτοια δράση απαιτεί προσωπικό με στρατιωτικές γνώσεις 7 ότι υπό αυτές τις συνθήκες η Ένωση πρέπει να προσφύγει στη Δυτικοευρωπαϊκή Ένωση 7ότι τα θεσμικά όργανα της Δυτικοευρωπαϊκής Ένωσης έχουν συμφωνήσει για τις πρακτικές ρυθμίσεις που εκτίθενται στο παράρτημα,ΑΠΟΦΑΣΙΖΕΙ:Άρθρο 1 1. Η Ευρωπαϊκή Ένωση καλεί τη ΔΕΕ να υλοποιήσει τη δράση η οποία συνίσταται στο συντονισμό, την εποπτεία και την κατάρτιση ναρκαλιευτών και εκπαιδευτών ναρκαλιείας στην Κροατία, η οποία αναφέρεται στην απόφαση 98/627/ΚΕΠΠΑ του Συμβουλίου (2).2. Η υλοποίηση της δράσης που αναφέρεται στην παράγραφο 1 διεξάγεται σύμφωνα με τις πρακτικές ρυθμίσεις που εκτίθενται στο παράρτημα.Άρθρο 2 Η παρούσα απόφαση γνωστοποιείται στη Δυτικοευρωπαϊκή Ένωση σύμφωνα με τα συμπεράσματα του Συμβουλίου, της 14ης Μαΐου 1996 σχετικά με τη διαβίβαση στη Δυτικοευρωπαϊκή Ένωση εγγράφων της Ευρωπαϊκής Ένωσης.Άρθρο 3 Η παρούσα απόφαση αρχίζει να ισχύει την ημέρα της έκδοσής της.Άρθρο 4 Η παρούσα απόφαση δημοσιεύεται στην Επίσημη Εφημερίδα.Βρυξέλλες, 9 Νοεμβρίου 1998.Για το ΣυμβούλιοΟ ΠρόεδροςW. SCHάSSEL(1) Βλέπε σελίδα 1 της παρούσας Επίσημης Εφημερίδας.ΠΑΡΑΡΤΗΜΑ Πρακτικές ρυθμίσεις 1. Η αποστολή της Δυτικοευρωπαϊκής Ένωσης θα εκτελέσει τα καθήκοντά της υπό την ευθύνη της Δυτικοευρωπαϊκής Ένωσης.2. Κατά τη διάρκεια αυτής της επιχείρησης αναμένεται ότι:- η αποστολή της Δυτικοευρωπαϊκής Ένωσης θα υποβάλλει έκθεση σε μηνιαία βάση στη Δυτικοευρωπαϊκή Ένωση, η οποία και θα διαβιβάζει πλήρεις εκθέσεις στην Ευρωπαϊκή Ένωση,- η αποστολή της Δυτικοευρωπαϊκής Ένωσης θα υποβάλει ενδιάμεση έκθεση με μια πρώτη αξιολόγηση της επιχείρησης και, ενδεχομένως, προτάσεις προσαρμογών των τρόπων διεξαγωγής της,- σε περίπτωση επείγοντως, θα υποβληθεί αμέσως έκθεση στη Δυτικοευρωπαϊκή Ένωση η οποία θα τη διαβιβάσει στην Ευρωπαϊκή Ένωση. Θα αξιολογηθεί η κατάσταση και θα εκτιμηθεί η ανάγκη υποβολής του ζητήματος στα αρμόδια όργανα της Ευρωπαϊκής Ένωσης και της Δυτικοευρωπαϊκής Ένωσης.3. Κατά την ολοκλήρωση της επιχείρησης, η Δυτικοευρωπαϊκή Ένωση θα συντάξει έγγραφο για την κτηθείσα πείρα, το οποίο και θα διαβιβαστεί στην Ευρωπαϊκή Ένωση.4. Κύριοι δίαυλοι επικοινωνίας θα είναι:- τα υπάρχοντα σημεία επαφής μεταξύ των Γραμματειών της Ευρωπαϊκής Ένωσης και της Δυτικοευρωπαϊκής Ένωσης και μεταξύ της Επιτροπής και της γραμματείας της Δυτικοευρωπαϊκής Ένωσης,- τα σημεία επαφής που ορίζουν οι δύο προεδρίες.5. Υπάρχει επίσης η δυνατότητα συντονισμένων συνεδριάσεων των ομάδων εργασίας.6. Η διπλωματική αντιπροσωπεία της προεδρίας της Ευρωπαϊκής Ένωσης θα παράσχει στην αποστολή της Δυτικοευρωπαϊκής Ένωσης, εάν χρειασθεί, πολιτική και διπλωματική ενίσχυση.7. Θα διεξάγεται συντονισμένη ενημέρωση της κοινής γνώμης σχετικά με την επιχείρηση αυτή.8. Η εκταμίευση των δαπανών της επιχείρησης γίνεται σύμφωνα με οικονομικές ρυθμίσεις που θα θεσπισθούν μεταξύ της Επιτροπής και της Δυτικοευρωπαϊκής Ένωσης σύμφωνα με τις διαδικασίες και τους κανόνες της Ευρωπαϊκής Κοινότητας που εφαρμόζονται επί του προϋπολογισμού.Οι προαναφερόμενες πρακτικές ρυθμίσεις ουδόλως θίγουν τις εσωτερικές διαδικασίες της κάθε πλευράς ή τις τυχόν αναγκαίες επαφές μεταξύ τους.